  Виталий Пронин Ижысь пӧртэм ёросъёсысь пиналъёслэсь паспорт басьтэмзэс учкыны лыктӥллям анай-атайёссы, песянай-песятайёссы.- Та ужрад ортче Кун Кенешысь «Огъя Россия» фракция кичӧлтэмъя, пиналъёс нырысетӥ паспорт басьтэмзэс медаз вунэтэ шуыса. Оскисько, вань кужымдэс-сюлэмдэс сётоды шаермес азинтонлы, пӧртэм удысъёсын вормонъёс басьтыны тыршоды, - шуиз Кун Кенешлэн Тӧроез В. Невоструев.Туэ ноябре пусъёмы Удмурт Республика кунлык басьтэм дырысен 95 ар тырмонэз, соин валче Тӧро пиналъёслы вазиськиз, та улсын ортчись ужрадъёсы пыриськыны ӧтьыса.- Туннэ тӥ татын басьтӥды нырысетӥ паспорттэс. Асьмеос - одӥг команда! Эн вунэтэ та нуналэз! - вазиськиз Кун Кенешысь ялан ужась комиссилэн кивалтӥсез Наталья Сударикова."УД" Теги: Егитъёс КунКенеш  